text: Rocker sendte trusler fra fængsel
  27 juni 2013 kl. 10.52
  En 22-årig Bandidos-rocker fra Kolding sendte trusler fra fængslet mod sin tidligere kæreste og hendes nye ven. Det kostede ham ekstra 40 dage i fængslet.
  Den 22-årige afsonede en fængselsdom for trusler på livet mod ekskæresten og hendes ven. Og han fortsatte med truslerne, selv om han sad bag de stive gardiner...
  Han blev dømt for i en SMS at have truet den nye ven med at "han ville sende venner efter ham". Desuden blev han dømt for fire overtrædelser af det politi-tilhold, han har om ikke at opsøge sin eks-kæreste, fortæller jv.dk.
  Rockeren nægtede sig skyldig i begge tiltaler - og bad om betænkningstid med hen syn til appel af dommen.
  Den 22-årig er i dag flyttet til Grindsted, men er tilknyttet Bandidos i Kolding.
  Eks-kæresten og hendes ven er flere gange blevet udsat for trusler eller opsøgt af den 22-årig Bandidos-medlem. De bor i dag i Agerskov i Sønderjylland, skriver jv.dk.
  